روی شنکر پرساد

روی شنکر پرساد  (ولادت: 30 اگست 1954ء) بھارت کے وکیل، سیاست دان اور موجودہ کابینہ بھارت کے رکن ہیں۔ وہ وزارت قانون و انصاف، حکومت ہند، مواصلات اور وزارت برقیات و انفارمیشن ٹیکنالوجی، حکومت ہند کے وزیر ہیں۔ وہ بھارتیہ جنتا پارٹی کے ٹکٹ پر پٹنہ صاحب لوک سبھا حلقہ کے رکن پارلیمان ہیں۔

ابتدائی زندگی اور تعلیم 
ان کی ولادت پٹنہ کے ایک کائستھ خاندان میں ہوئی۔ ان کے والد ٹھاکر پرساد پٹنہ عدالت عالیہ میں سنیئر وکیل تھے اور جن سنگھ کے اہم بانیاں میں سے ہیں۔ ان کی بہن انورادھا راجیو شکلا کی اہلیہ ہیں اور بیگ فلمز اینڈ میڈیا کی مالک ہیں۔
انہوں نے پٹنہ یونیورسٹی سے سیاسیات میں بی اے، ایم اے اور فاضل القانون کی ڈگری لی۔

قانونی سفر 
1980ء سے وہ پٹنہ عدالت عالیہ میں وکیل رہے ہیں۔ 1999ء میں انہیں وہاں کا سینئر وکیل بنایا گیا اور 2000ء میں بھارتی عدالت عظمیٰ کا سینئر وکیل نامزد کیا گیا۔

سیاسی سفر 
انہوں نے زمانہ میں طالبعلمی میں ہی سیاست میں سرگرمی شروع کر دی تھی اور 1970ء کی دہائی میں اندرا گاندھی کے خلاف خوب مظاہرے کیے تھے اور ایمرجنسی کے وقت انہیں جیل بھی جانا پڑا تھا۔ جے پرکاش نرائن کی قیادت میں انہوں نے کئی تحریکوں میں حصہ لیا اوروہ اکھل بھارتیہ ودیارتھی پریشد کے فعال کارکن اور رضاکار تھے۔

وزارتیں اور عہدے 

نریندر مودی کی حکومت میں انہیں مواصلات کا وزیر بنایا گیا۔ جولائی 2016ء میں انہیں وزارت برقیات و انفارمیشن ٹیکنالوجی، حکومت ہند کی ذمہ داری دی گئی۔

کامیابیاں 
وزارت کوئلہ، حکومت ہند اور وزارت کان کنی، حکومت ہند کی ذمہ داری سنبھالنے کے بعد انہوں نے ترقی اور اصلاح کے کام کو بہت تیز کر دیا۔ جولائی 2002ء میں انہیں وزارت قانون بھی دے دی گئی۔
اپریل 2002ء میں انہوں نے ڈربن میں غیر وابستہ ممالک کی تحریککی نمائندگی کی۔ بعد ازاں وہ رام اللہ میں یاسر عرفات سے ملے اور ان سے اظہار تعزیت کیا۔

حوالہ جات 

1954ء کی پیدائشیں
اکیسویں صدی کے بھارتی سیاست دان
بقید حیات شخصیات
بیسویں صدی کے بھارتی سیاست دان
بیسویں صدی کے بھارتی قانون دان
بھارت کے عام انتخابات2019ء میں جمہوری قومی اتحاد کے امیدوار
بھارت کے وزرائے قانون
بھارتی ہندو
بہار سے بھارتیہ جنتا پارٹی کے سیاست دان
بہار سے راجیہ سبھا کے ارکان
پٹنہ کے سیاست دان
پٹنہ یونیورسٹی کے فضلا
سترہویں لوک سبھا کے ارکان
نریندر مودی کی وزارت
بہاری سیاست دان
بھارتی وزرائے اطلاعات و نشریات
Short description is different from Wikidata